In nomine... Ego Iohannetus, dictus Nyoz de Cutigneyo... quod ego, considerata utilitate mea retinui et accepi ad fermam et ad censam ad uitam meam tantum modo a uiris religiosis, priore et conuentu ecclesie Sancti Stephani Dyuionensis quandam domum suam cum manso et eius pertinenciis sitam in castro Dyuionis inter domum boni Ualloti de Nuyz et domum Guillermi dicti Marie, clerici, pro uigenti solidos monete currentis pro tempore, quos dictis religiosis uel eorum mandato reddere teneor et promitto... singulis annis quamdiuuixero in festo natiuitatis beati Iohannis Baptiste alioquin uolo me teneri extunc eisdem ad emendam quinque solidorum dicte monete quam domum manutenere teneor quamdiu uixero. Et si in premissis aut aliquo premissorum defecero uolo quod extunc dicti religiosi auctoritate eorum perpetua ad dictam domum recureant et ex ipsa fructus suos faciant modis omnibus usque ad satisfactionem et emendationem predictorum. Et propter has conuentiones dicti prior et conuentus de predicta domo, manso et pertinenciis me quamdiu uixero corporaliter inuestierunt et eandem mihi contra omnis bona fide garantire promiserunt... Actum in presentia Hugonis de Cabilone..., Pariseti de Belna et Iohannis lotharingi, clerici...